Document ID: 31999R0508

Uredba Komisije (ES) št. 508/1999
z dne 4. marca 1999
o spremembi Prilog I do IV k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora [1], kakor je bila nazadnje spremenjena z Uredbo Komisije (ES) št. 2728/98 [2], ter zlasti členov 6, 7 in 8 Uredbe,
ker so bile Priloge od sprejetja Uredbe (EGS) št. 2377/90 večkrat spremenjene; ker je zaradi številčnosti, kompleksnosti in razpršenosti besedil po različnih Uradnih listih Evropskih skupnosti ta besedila težko uporabljati in zato niso jasna, kar naj bi bila bistvena značilnost celotne zakonodaje; ker je zato nekatere priloge treba prečistiti; ker bi bilo treba hkrati popraviti ali natančneje izraziti ime ali kemijski opis nekaterih spojin ter popraviti nekatere bistvene napake;
ker so ukrepi, predvideni s to uredbo, v skladu z mnenjem Stalnega odbora za zdravila za uporabo v veterinarski medicini,
SPREJELA NASLEDNJO UREDBO:
Člen 1
Priloge I do IV k Uredbi (EGS) št. 2377/90 nadomestijo besedila iz Priloge k tej uredbi.
Člen 2
Ta uredba začne veljati 60. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. marca 1999

Labels: 0
17
20